
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της υπ’ αριθ. 987/13.3.1991 αποφάσεώς μας «περί 
επιτάξεως τουριστικών λεωφορείων και λεωφορείων Αστικών 


και Υπεραστικών ΚΤΕΛ» . 1 

Τροποποίηση της υπ’ αριθ. 988/13.3.1991 αποφάσεώς μας «περί 
πολιτικής επιστρατεύσεως οδηγών λεωφορείων» . 2 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 1012 (1) 


Τροποποίηση της υπ’ αριθ. 987/13.3.1991 αποφάσεώς μας «περί επι- 

τάξεως τουριστικών λεωφορείων και λεωφορείων Αστικών και Υπε¬ 
ραστικών ΚΤΕΛ». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν,Δ. 17/74 «ΓΙερί Πολιτικής Σχεδιάσεως Εκτά¬ 
κτου Ανάγκης*. 

2. Την υπ’ αριθμό Υ1316/13.3.91 απόφαση του Πρωθυπουργού, 
με την οποία κηρύχθηκοιν σε κατάσταση πολιτικής κινητοποιήσεως οι 
αστικές συγκοινωνίες της περιοχής Αθηνών - Πειραιώς και Περιχώρων 
που εξυπηρετούνται από την Ε.Α.Σ. 

3. Το γεγονός ότι η ουσιαστική διακοπή των αστικών συγκοινωνιών 
της περιοχής Αθηνών - Πειραιώς και Περιχώρων που εξυπηρετούνται 
από τα λεωφορεία της Ε.Α.Σ. λόγω των καθημερινών στάσεων εργα¬ 
σίας και απεργιών του προσωπικού της θέτει σε κίνδυνο την οικονομική 
και κοινωνική ζωή στην περιοχή αυτή, τη δημόσια τάξη και υγεία, και 
ότι η κοινωνική ανάγκη που προέκυψε επιβάλλεται να αντιμετωπισθεί 
με την επίταξη τουριστικών λεωφορείων ως και λεωφορείων των αστι¬ 
κών και υπεραστικών ΚΤΕΛ. 

4. Την υπ’ αριθμό 987/13.3.1991 απόφασή μοις, αποφασί¬ 
ζουμε: 

Την επίταξη τουριστικών λεωφορείων ως και λεωφορείων των αστι¬ 
κών και υπεραστικών ΚΤΕΛ μέχρι άρσεώς της με νεώτερη απόφασή 
μας για την εκτέλεση των συγκοινωνιών Αθηνών - Πειραιώς και Περι¬ 
χώρων. 

Για την αποζημίωση σε τυχόν περιπτώσεις υλικών ζημιών στα επι¬ 
τασσόμενα λεωφορεία εφαρμόζεται το άρθρο 34 παρ. 4 Ν.Δ. 17/74. 


Αναθέτουμε την ευθύνη και τη μέριμνα εκτελέσεως της παρούσης 
στον Γενικό Διευθυντή Μεταφορών του Υπουργείου Μεταφορών και 
Επικοινωνιών ο οποίος και εξουσιοδοτείται για την έκδοση και υπο¬ 
γραφή των σχετικών επιτακτηρίων εγγράφων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Μαρτίου 1991 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

I. ΠΑΛΑΙΟΚΡΑΣΣΑΣ Ν. ΓΚΕΛΕΣΤΑΘΗΣ 

-♦- 

Αριθ. 1014 (2) 

Τροποποίηση της υπ’ αριθ. 988/13.3.1991 αποφάσεώς μας «περί πο¬ 
λιτικής επιστρατεύσεως οδηγών λεωφορείων». 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Το άρθρο 19 παρ. 2 Ν.Δ. 17/74 «Περί Πολιτικής Σχεδιάσεως 
Εκτάκτου Ανάγκης». 

2. Την υπ’ αριθμό Υ 1319/13.3.1991 απόφαση του Πρωθυπουρ¬ 
γού. ' 

3. Την υπ' αριθμό 988/13.3.1991 απόφασή μας, αποφασί¬ 
ζουμε: 

1. Την πολιτική επιστράτευση των οδηγών τουριστικών λεωφορείων 
ως και των λεωφορείων των αστικών και υπεραστικών - ΚΤΕΛ - που 
περιλαμβάνονται στους εγκεκριμένους πίνακες από της 14 Μαρτίου 
1991 και ώρας 05.00 π.μ. 

2. Οι επιστρατευόμενοι οδηγοί να παρουσιασθούν όπου ορίζεται στο 
φύλλο ατομικής προσκλήσεως για να εκτελέσουν το έργο που θα τους 
ανατεθεί, σύμφωνα με τις οδηγίες του Προέδρου του Ο.Α.Σ. Εξουσιοδο¬ 
τούμε τον Γενικό Διευθυντή Μεταφορών του Υπουργείου Μεταφορών 
και Επικοινωνιών για την έκδοση και υπογραφή των σχετικών Φύλλων 
Ατομικής Προσκλήσεως Πολιτικής Επιστρατεύσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Μαρτίου 1991 
Ο ΥΠΟΥΡΓΟΣ 

Ν. ΓΚΕΛΕΣΤΑΘΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








